ai4bharat/Pralekha huggingface dataset:
மத்திய அமைச்சரவை
விசாகப்பட்டினத்தில் ரயில்வே மண்டலம் அமைப்பதற்கு மத்திய அமைச்சரவை ஒப்புதல்
விசாகப்பட்டினத்தில் ரயில்வே மண்டலம் அமைப்பதற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. அதோடு தற்போதுள்ள தெற்கு மத்திய ரயில்வே மற்றும் கிழக்குக் கடற்கரை ரயில்வே மண்டலங்களை சீரமைத்து ராயகாடாவை தலைமையகமாகக் கொண்ட புதிய கோட்டத்திற்கும் ஒப்புதல் அளிக்கப்பட்டது.
பயன்பாடு:
புதிய ரயில்வே மண்டலம் அமைக்கப்படுவது ரயில்வேயின் செயல்பாடுகளின் அளவையில் நேர்மறைத் தன்மையைக் கொண்டு வருவதோடு, இப்பகுதியைச் சேர்ந்த மக்களின் தொடர் கோரிக்கைகளையும், நிறைவேற்றுவதாக அமையும்.
------
(Visitor Counter : 96
சாலைப் போக்குவரத்து மற்றும் நெடுஞ்சாலைத்துறை அமைச்சகம்
புதுச்சேரியில் உள்ள தேசிய நெடுஞ்சாலை 45-இல் கட்டமைக்கப்பட்டுள்ள பாலத்தை மத்திய அமைச்சர் திரு நிதின் கட்கரி திறந்து வைத்தார்
புதுச்சேரியில் உள்ள அரும்பார்த்தபுரத்தில் தேசிய நெடுஞ்சாலை 45-இல் கட்டப்பட்டுள்ள ஒரு கிலோமீட்டர் நீள பாலத்தை காணொலி மூலம் மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி இன்று நாட்டுக்கு அர்ப்பணித்தார்.
ரூ 35 கோடி மதிப்பில் கட்டப்பட்டுள்ள இந்த பாலம், வில்லியனூர், அரியூர், கண்டமங்கலம், மானவெளி, கோரிமேடு, ஆரோவில் மற்றும் அரியாங்குப்பம் உள்ளிட்ட பகுதிகளில் உள்ள மக்களின் நீண்ட நாள் தேவையை பூர்த்தி செய்துள்ளது.
புதுச்சேரி துணைநிலை ஆளுநர் டாக்டர் கிரண் பேடி, முதலமைச்சர் திரு வி நாராயணசாமி, மத்திய சாலை போக்குவரத்து மற்றும் நெடுஞ்சாலைகள் இணை அமைச்சர் ஜெனரல்  டாக்டர் வி கே சிங், யூனியன் பிரதேச அமைச்சர்கள், நாடாளுமன்ற உறுப்பினர்கள், சட்டமன்ற உறுப்பினர்கள் மற்றும் மத்திய மற்றும் மாநில அரசுகளின் மூத்த அதிகாரிகள் இந்த நிகழ்ச்சியில் கலந்து கொண்டனர்.
காணொலி மூலம் உரையாற்றிய திரு கட்கரி, போக்குவரத்து நெரிசலை குறைக்கவும், நேரம் மற்றும் எரிபொருளை மிச்சப்படுத்தவும், பாதுகாப்பான பயணத்துக்காகவும், ரயில் தண்டவாளத்தை கடப்பதை தவிர்க்கவும், ரயில்களின் தடையில்லாத போக்குவரத்துக்காகவும் இந்த பாலம் கட்டப்பட்டுள்ளதாக தெரிவித்தார்.
தேசிய நெடுஞ்சாலை-45 நான்கு வழி சாலையாக மாற்றப்படுவதன் மூலம் கன்னியாகுமாரி வரை தடையில்லா போக்குவரத்துக்கான வழி ஏற்படும் என்று அமைச்சர் மேலும் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662282
பிரதமர் அலுவலகம்
கார்கில் போரின் மாவீரர்களை பிரதமர் நினைவுகூர்ந்துள்ளார்
பிரதமர் திரு நரேந்திர மோடி, கார்கில் போரில் உயிர்நீத்த தியாகிகளுக்கு கார்கில் வெற்றி தினத்தை முன்னிட்டு அஞ்சலி செலுத்தியுள்ளார். கார்கில் வெற்றி தினம், இந்தியாவின் போற்றத்தக்க துணிச்சல்மிக்கவர்களின் வீர சரித்திரத்தை முன்னிறுத்துகிறது, அவர்கள் எப்போதும் நாட்டு மக்களுக்கு உத்வேகம் அளிப்பார்கள் என்று திரு மோடி கூறினார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“கார்கில் வெற்றி தினம், இந்தியாவின் போற்றத்தக்க துணிச்சல்மிக்கவர்களின் வீர சரித்திரத்தை முன்னிறுத்துகிறது, அவர்கள் எப்போதும் நாட்டு மக்களுக்கு உத்வேகம் அளிப்பார்கள். இந்த சிறப்பு நாளில், எனது இதயத்தின் ஆழத்திலிருந்து அவர்களுக்கு வணக்கம் செலுத்துகிறேன். ஜெய் ஹிந்த்!”
-----
AP/BR/KPG
(
சுகாதாரம் மற்றும் குடும்ப நலத்துறை அமைச்சகம்
27.28 கோடி கொவிட் தடுப்பூசி டோஸ்கள்: மத்திய அரசு, மாநிலங்களுக்கும், யூனியன் பிரதேசங்களுக்கும் அளித்தது
மத்திய அரசு இதுவரை, 27.28 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
1.82 கோடிக்கும் அதிகமான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
இன்று காலை 8 மணி வரையிலான தரவுகளின் அடிப்படையில், மொத்தம் 25,45,45,692 டோஸ் தடுப்பூசி  பயன்படுத்தப்பட்டுள்ளது.
தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட மூன்றாம் கட்ட கொவிட்-19 தடுப்பூசி உத்தி, மே 1 முதல் தொடங்கப்பட்டுள்ளது. இந்த உத்தியின் கீழ் ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்கிவருவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1727443
------
(
பாதுகாப்பு அமைச்சகம்
இந்தியா, இந்தோனேஷியா இடையே பாதுகாப்பு ஒத்துழைப்பு குறித்த இணைய கருத்தரங்கு மற்றும் கண்காட்சி
இந்தியா, இந்தோனேஷியா நாடுகளிடையே பாதுகாப்பு ஒத்துழைப்பு குறித்த இணைய கருத்தரங்கு மற்றும் கண்காட்சி நேற்று நடைபெற்றது. பாதுகாப்பு அமைச்சகத்தின் பாதுகாப்பு உற்பத்தித்துறை இந்த நிகழ்ச்சிக்கு ஏற்பாடு செய்திருந்தது.
அடுத்த ஐந்து ஆண்டுகளில் பாதுகாப்புத் துறையில் ஏற்றுமதியை அதிகரித்து, அதன் வாயிலாக ஐந்து பில்லியன் அமெரிக்க டாலர் அளவில் ஏற்றுமதி செய்து இலக்கை எட்டும் நோக்கத்தில் நட்பு அயல் நாடுகளுடன் நடத்தப்படும் இணைய கருத்தரங்குத் தொடரின் ஒரு பகுதியாக இந்த நிகழ்ச்சி நடைபெற்றது.
இரு நாடுகளைச் சேர்ந்த முக்கிய அதிகாரிகள் இந்த இணைய கருத்தரங்கில் கலந்துகொண்டு ராணுவத் துறையை நவீன மயமாக்கி வாய்ப்புகளை ஏற்படுத்துவது, உள்நாட்டு ராணுவ தயாரிப்புகளை ஊக்குவிப்பது முதலியவை தொடர்பாகப் பேசினார்கள். 150-க்கும் மேற்பட்டோர் இந்த இணைய கருத்தரங்கில் கலந்து கொண்டனர். நூற்றுக்கும் மேற்பட்ட அரங்குகள் காணொலி வாயிலாக இந்த கண்காட்சியில் இடம்பெற்றிருந்தன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1673769
அறிவியல் மற்றும் தொழில்நுட்பத்துறை
தன்னிச்சையாக ஒளியை வெளியிடும் நானோ பொருட்களின் அடிப்படையிலான பாதுகாப்பு மை கள்ளநோட்டுகளை கட்டுப்படுத்தும்
பிராண்டட் பொருட்கள், வங்கி நோட்டுகள், மருந்துகள், சான்றிதழ்கள் ஆகியவற்றின் போலிகள் மற்றும் கள்ள நோட்டுகளை எதிர்த்து போராடுவதற்கான தனித்துவமான ரசாயனப் பண்புகளை கொண்ட தன்னிச்சையாக ஒளிரும் நானோ பொருட்களின் அடிப்படையிலான நச்சுத்தன்மையற்ற பாதுகாப்பு மையை இந்திய விஞ்ஞானி ஒருவர் உருவாக்கியுள்ளார்.
போலி பொருட்கள் மற்றும் கள்ள நோட்டுகள் தீவிர பிரச்சினையாக உருவெடுத்துள்ள நிலையில், அவற்றை கண்டுபிடிக்க உதவும் பொருட்கள் குறைந்த நிலைத்தன்மை கொண்டதாகவும், அதிக நச்சுத்தன்மை மிக்கதாகவும் உள்ள நிலையில், இந்த மை முக்கியத்துவம் வாய்ந்ததாக கருதப்படுகிறது.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி பெற்ற நிறுவனமான மொஹாலியில் உள்ள நானோ அறிவியல் மற்றும் தொழில்நுட்ப நிறுவனத்தைச் சேர்ந்த டாக்டர் சன்யாசிநாயுடு பொட்டுவின் ஆராய்ச்சிக் குழு, நச்சுத்தன்மையற்ற உலோக பாஸ்பேட் அடிப்படையிலான மையை உருவாக்கியுள்ளது.
வெப்பநிலை, ஈரப்பதம் மற்றும் ஒளி போன்ற நடைமுறை நிலைமைகளின் கீழ் மிகவும் நிலையானதாக இருக்கும் ஒளிரும் பண்புகளை இது கொண்டிருக்கும். இந்த கண்டுபிடிப்பு குறித்து 'கிரிஸ்டல் குரோத் அண்ட் டிசைன்' மற்றும் 'மெட்டீரியல்ஸ் டுடே கம்யூனிகேஷன்ஸ்' இதழ்களில் வெளியிடப்பட்டுள்ளது.
மேலும் விவரங்களுக்கு, டாக்டர் சன்யாசிநாயுடு பொட்டுவை , விஞ்ஞானி-சி  என்ற மின்னஞ்சல் முகவரியில் தொடர்பு கொள்ளவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766593
பிரதமர் அலுவலகம்
பணியாளர் மற்றும் பயிற்சித் துறை ஏற்பாடு செய்திருந்த சிந்தன் ஷிவிர்-குழு விவாதத்தில் பிரதமர் கலந்து கொண்டார்
பிரதமர் திரு நரேந்திர மோடி, பணியாளர் மற்றும் பயிற்சித் துறை ஏற்பாடு செய்திருந்த சிந்தன் ஷிவிர்-குழு விவாதத்தில் கலந்து கொண்டார்.
இது குறித்து பிரதமர் தமது ட்விட்டர் பதிவில் தெரிவித்திருப்பதாவது:
"@DoPTGoI ஏற்பாடு செய்த சிந்தன் ஷிவிர்-குழு விவாதத்தில் கலந்துகொண்டேன். அதிகாரிகளுடன் கலந்துரையாடி, துறையின் ஒருங்கிணைப்பு மற்றும் செயல்திறனை மேலும் மேம்படுத்துவதற்கான வழிகளை எடுத்துரைத்தேன்."
விவசாயத்துறை அமைச்சகம்
தேங்காய் பொருட்கள் ஏற்றுமதி மூலம் வருவாய் நான்காண்டுகளில் ரூ. 6448 கோடியாக அதிகரிப்பு
கல்பவிருட்சமான தென்னைப் பனை என்பது மனித குலத்தின் ஆரோக்கியமான மற்றும் வசதியான வாழ்க்கைக்கான இயற்கையின் பெரும் ஊக்கம் என மத்திய வேளாண் மற்றும் விவசாயிகள் நல்வாழ்வித் துறை அமைச்சர் திரு. ராதா மோகன் சிங் கூறியுள்ளார். நமது நாட்டில் தேங்காய் பல்லாயிரம் ஆண்டுகளாக பயிரிடப்பட்டு வருவதுடன் நமது கலாச்சாரம் மற்றும் பாரம்பரியம், மதம் மற்றும் சமூக பழக்க வழக்கங்கள், நாட்டுப்புறவியல், உணவு மற்றும் பானங்களின் தவிர்க்க முடியாத அங்கமாகும். நாட்டுப்புறங்களில் தேங்காய் என்பது ஊட்டச்சத்தை அளிப்பதாகவும் நமது பாரம்பரியம் மரபாகவும் திகழ்கிறது. தென்னை மரம் என்பது மனிதகுலத்தின் உண்மையான நண்பனாகவும் தேசிய ஒருங்கிணைப்பின் சின்னமாகவும் திகழ்கிறது.
ஆசிய பசிபிக் தேங்காய் சமூகம் உருவாக்கப்பட்ட தினத்தை நினைவுகூரும் வகையில் ஆண்டுதோறும் செப்டம்பர் 2ம்தேஹி உலக தேங்காய் தினம் கொண்டாடப்படுகிறது. அதிகபட்ச பொருளாதார வளர்ச்சியை எட்டுவதற்கு ஆசிய பசிபிக் பிராந்தியத்தில் தேங்காய் வளர்ச்சி செயல்பாடுகளை இணக்கமாக்கவும் ஒருங்கிணைக்கவும் 18 உறுப்பு நாடுகளைக் கொண்ட ஒருங்கிணைந்த அரசு அமைப்பாக ஆசிய பசிபிக் தேங்காய் சமூகம் உருவாக்கப்பட்டது.
2004-14 காலகட்டத்தில் தேங்காய் பொருட்கள் ஏற்றுமதி மூலம் ஈட்டப்பட்ட வருவாய் ரூ. 3975 கோடி, 2014-18 காலகட்டத்தில் ரூ. 6448 கோடியாக அதிகரித்துள்ளது. மோடி அரசு மேற்கொண்ட முயற்சிகளின் விளைவாக மலேசியா, இந்தோனேஷியா மற்றும் இலங்கைக்கு தேங்காய் எண்ணெய்யை ஏற்றுமதி செய்ய இந்தியா தொடங்கியுள்ளது. கடந்த ஆண்டு வரை இந்த நாடுகளில் இருந்து இந்தியா தேங்காய் எண்ணெய்யை இறக்குமதி செய்து வந்தது. இதுதவிர முதல் முறையாக அதிக அளவு தேங்காய் கொப்பரைகளை அமெரிக்கா மற்றும் ஐரோப்பிய நாடுகளுக்கு இந்தியா ஏற்றுமதி செய்கிறது.
வாரியம் மேற்கொண்டு வரும் திட்டங்களின் பயன்களை விவசாயிகள் பெறுவார்கள் என்ற நம்பிக்கை தமக்கு இருப்பதாக கூறிய அமைச்சர், சிறந்த ஆரோக்கியம், வசதி மற்றும் நல்வாழ்வுக்காக தேங்காய் உற்பத்தியை முன்னெடுத்துச் செல்வார்கள் எனவும் நம்பிக்கை தெரிவித்தார். தேங்காய் உற்பத்தி திறன் மற்றும் உற்பத்தியில் இந்தியா உலகளாவிய முதன்மை இட்த்தைப் பெறுவது மட்டுமின்றி அதனை பதப்படுத்துதல் மற்றும் ஏற்றுமதியிலும் முதலிடத்தைப் பெறுவதுடன் தேங்காயின் எண்ணற்ற சிறப்புகளும் மேம்படும் என அவர் நம்பிக்கை தெரிவித்தார்.
வணிகம் மற்றும் தொழில்துறை அமைச்சகம்
கிழக்கு உத்தரப்பிரதேசத்தின் வேளாண் மற்றும் உணவு உற்பத்தி பொருட்கள் ஏற்றுமதி வளத்தைப் பயன்படுத்துவதற்கான வேளாண் ஏற்றுமதி மாநாட்டுக்கு ஏபிஇடிஏ ஏற்பாடு
பூர்வாஞ்சல் எனப்படும் கிழக்கு உத்தரப் பிரதேசத்தின் வேளாண் மற்றும் உணவு உற்பத்தி பொருட்கள் ஏற்றுமதியை ஊக்குவிப்பதற்கான வேளாண் ஏற்றுமதி மாநாட்டுக்கு ஏபிஇடிஏ ஏற்பாடு செய்திருந்தது. மத்திய வர்த்தகம் மற்றும் தொழில்துறை இணையமைச்சர் திருமதி அனுப்பிரியா பட்டேல் கலந்து கொண்ட இந்த மாநாட்டில், 700-க்கும் மேற்பட்ட விவசாயிகள், ஏற்றுமதியாளர்கள் பங்கேற்றனர்.
மாநாட்டில் உரையாற்றிய அமைச்சர்,வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி அதிகரிப்பு , பூர்வாஞ்சலுக்கு மட்டுமல்லாமல், இந்தியாவின் அந்நியச் செலாவணி வருவாய்க்கும் ஊக்கம் ஏற்படுத்தும் என்று கூறினார். மேலும், இந்தப் பிராந்தியத்தில் வேலை வாய்ப்பு அதிகரிப்பதுடன், விவசாயிகளின் வருமானமும் இருமடங்காகும் என்று கூறினார்.
2021-22-ல் வர்த்தக ஏற்றுமதி இலக்கு 400 பில்லியன் டாலராக நிர்ணயிக்கப்பட்டிருந்தது என்றும், 2021 ஏப்ரல் முதல் நவம்பர் வரை 262 பில்லியன் டாலர் ஏற்றுமதி எட்டப்பட்டுள்ளது என்றும் அவர் கூறினார். இதேபோல, 2021-22 –ம் ஆண்டுக்கு நிர்ணயிக்கப்பட்டுள்ள வேளாண் பொருட்கள் ஏற்றுமதி இலக்கான 43 பில்லியன் டாலரும் எட்டப்படும் என்று அவர் நம்பிக்கை தெரிவித்தார்.
ஏபிஇடிஏ தலைவர் டாக்டர் எம் அங்கமுத்து மற்றும் உயர் அதிகாரிகள் நிகழ்ச்சியில் கலந்து கொண்டனர்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1778221
தேர்தல் ஆணையம்
ஹரியானா, மகாராஷ்டிரா மாநிலங்களின் சட்டப்பேரவைகளுக்கான பொதுத் தேர்தலுக்கும் நாடாளுமன்ற மக்களவைத் தொகுதி மற்றும் பல்வேறு மாநில சட்டமன்ற தொகுதிகளின் இடைத் தேர்தலுக்கும் கால அட்டவணையை தேர்தல் ஆணையம் வெளியிட்டுள்ளது
ஹரியானா, மகாராஷ்டிரா மாநிலங்களின் சட்டப்பேரவைகளுக்கான பொதுத் தேர்தல் கால அட்டவணையை தேர்தல் ஆணையம் வெளியிட்டுள்ளது.
90 உறுப்பினர்களை கொண்ட ஹரியானா மாநில சட்டப்பேரவையின் பதவிக்காலம் 02.11.2019 அன்றும், 288 உறுப்பினர்களை கொண்ட மகாராஷ்டிரா மாநில சட்டப்பேரவையின் பதவிக்காலம் 09.11.2019 அன்றும் முடிவடைகிறது. இதையடுத்து இந்த மாநிலங்களின் சட்டப்பேரவைகளுக்கான தேர்தலை தேர்தல் ஆணையம் அறிவித்துள்ளது.
இந்த இருமாநிலங்களிலும் வேட்பு மனுதாக்கல் 27.09.2019-ல் தொடங்கி, 04.10.2019-ல் நிறைவடையும். தேர்தல் 21.10.2019 அன்றும், வாக்கு எண்ணிக்கை 24.10.2019 அன்றும் நடைபெறும்.
பீகார் மாநிலம் சமஷ்டிபூர்  மக்களவைத் தொகுதிக்கு இடைத் தேர்தல் அறிவிக்கப்பட்டுள்ளது.
தமிழ்நாட்டில் விக்ரவாண்டி, நாங்குநேரி, புதுச்சேரி காமராஜ் நகர் உட்பட பல்வேறு மாநிலங்களைச் சேர்ந்த சட்டப்பேரவைகளின் 64 காலியிடங்களுக்கான இடைத் தேர்தல் அட்டவணையும் வெளியிடப்பட்டுள்ளது.
|
|
தேர்தல் நடைமுறைகள்
|
|
கால அட்டவணை
|
|
கெசட் அறிவிக்கை வெளியிடும் தேதி
|
|
23.09.2019 
|
|
வேட்பு மனுதாக்கல் செய்ய கடைசிநாள்
|
|
30.09.2019 
|
|
மனுக்கள் பரிசீலனை தேதி
|
|
01.10.2019 
|
|
வேட்புமனு திரும்பப் பெற கடைசி நாள்
|
|
03.10.2019 
|
|
தேர்தல் நாள்
|
|
21.10.2019 
|
|
வாக்குகள் எண்ணும் தேதி
|
|
24.10.2019 
|
|
தேர்தல் நடைமுறைகள் பூர்த்தி அடைய கடைசி நாள்
|
|
27.10.2019 
தேர்தல் அறிவிக்கப்பட்டிருப்பதை அடுத்து தேர்தல் நடத்தை விதிகள் உடனடியாக அமலுக்கு வந்துள்ளன.
Click here to See Schedule-1
Click here to See Schedule-2
ரெயில்வே அமைச்சகம்
வீட்டு சமையலறைகள் செயல்படவும், விவசாயிகள் உதவி பெறுவதை உறுதிப்படுத்தவும் ரயில்வே மிகப்பெரும் முயற்சிகளை மேற்கொண்டு வருகிறது
நாட்டின் அனைத்துக் குடும்பங்களிலும் சமையலறைகள் தொடர்ந்து இயல்பாகச் செயல்படுவதையும், விவசாயத்திற்கான இடுபொருட்களை விவசாயத்துறையில் உள்ள விவசாயிகள் தொடர்ந்து பெறுவதையும் உறுதிப்படுத்தும் வகையில் கடந்த 12 நாட்களில், அதாவது ஏப்ரல் 1 ம் தேதி முதல் 12 தேதி வரை, ரயில்வே துறை 36,724 வேகன்களில் உணவுப் பொருட்களையும், 861 வேகன்களில் சர்க்கரையையும், 1,753 வேகன்களில் உப்பையும், 606 டேங்குகளில் சமையலுக்கான எண்ணையையும் 14,317 வேகன்களில் உரங்களையும் ஏற்றி நாடு முழுவதிலும் கொண்டு சென்றுள்ளது. 
இந்த ஆண்டு ஏப்ரல் மாதத்தின் முதல் 12 நாட்களில் அத்தியாவசியப் பொருட்களை வேகன்களில் ஏற்றி கொண்டு செல்வது, தேவையான இடங்களில் இறக்குவது ஆகியவை முழுவீச்சில் நடைபெற்று வருகின்றன.
இந்த சரக்குகளுக்கான சிறப்பு ரயில் வண்டிகளுக்கென 63 பயண வழிகளை இந்திய ரயில்வே துறை கண்டறிந்துள்ளது. இதன் மூலம் நாட்டின் முக்கிய நகரங்கள் அனைத்தும் இணைக்கப்படும் வகையில் திட்டமிடப்பட்டுள்ளது. மேலும் நாட்டின் வடகிழக்குப் பகுதியில் பொருட்களைக் கொண்டு செல்வதை உறுதிப்படுத்தும் வகையில் குவாஹாத்தி நகரத்துடன் முறையான தொடர்பும் உறுதிப்படுத்தப்பட்டுள்ளது.
தேவை குறைவாக இருக்கும் இடங்களுக்கும் கூட இந்த ரயில்கள் செல்கின்றன. இதன்மூலம் நாட்டின் எந்தவொரு பகுதியும் தொடர்பற்று இருப்பது தவிர்க்கப்பட்டுள்ளது.
இந்த சிறப்பு சரக்கு ரயில்கள் தொடர்பான விவரங்களைக் கீழ்கண்ட இணையதள இணைப்பை தொடர்பு கொண்டு தெரிந்து கொள்ள முடியும்:
https://enquiry.indianrail.gov.in/mntes/q?opt=TrainRunning&subOpt=splTrnDtl
(Visitor Counter : 115
பாதுகாப்பு அமைச்சகம்
தேச பாதுகாப்பை மேலும் வலுப்படுத்தவும், வருங்கால சவால்களை எதிர்கொள்ளவும் நிர்வாகம், ராணுவம் மேலும் இணைந்து செயல்படுவது அவசியம் என லால்பகதூர் சாஸ்திரி தேசிய நிர்வாகவியல் கழகத்தில் நடைபெற்ற பயிற்சி திட்டத்தை தொடங்கிவைத்து பாதுகாப்புத்துறை அமைச்சர் உரை
தேச பாதுகாப்பை மேலும் வலுப்படுத்தவும், வருங்கால சவால்களை எதிர்கொள்ளவும் நிர்வாகமும், பாதுகாப்பு படைகளும் மேலும் இணைந்து செயல்படுவது அவசியம் என பாதுகாப்புத்துறை அமைச்சர் திரு ராஜ்நாத் சிங் வலியுறுத்தியுள்ளார். உத்தராகண்ட் மாநிலம் முசோரியில் உள்ள லால்பகதூர் சாஸ்திரி தேசிய நிர்வாகவியல் கழகத்தில் நடைபெற்ற 28 வது சிவில் - ராணுவ கூட்டுப்பயிற்சி திட்டத்தை தொடங்கிவைத்து அவர் உரையாற்றினார். ராணுவ தாக்குதல்களிலிருந்து பாதுகாத்து கொள்வதில், ராணுவம் அல்லாத பல பரிணாமங்கள் இடம்பெற்றுள்ளதால், தேசபாதுகாப்பு என்பது பரந்து விரிந்ததாக மாறியுள்ளது என்று திரு ராஜ்நாத் சிங் சுட்டிக்காட்டினார்.
ரஷ்யா - உக்ரைன் நிலவரம் மற்றும் அதேபோன்ற பிற மோதல்கள், வழக்கமான போர் முறைகளிலிருந்து மாறுப்பட்டு இருப்பதை உலகம் கண்கூடாக காண்பதாகவும் திரு ராஜ்நாத் சிங் குறிப்பிட்டார். போர் மற்றும் அமைதி என்பது இனியும் இரண்டு தனித்தனி அம்சமாக இருக்க முடியாது என்றும் அவர் தெரிவித்தார். அமைதி உடன்படிக்கை காலகட்டத்தில் கூட, பல முனைகளில் போர் தொடர்கிறது என்றும் அவர் கூறினார். கடந்த சில தசாப்தங்களாக முழு அளவிலான போர் தவிர்க்கப்பட்டிருப்பதாகவும் அவர் குறிப்பிட்டார். இதற்கு பதிலாக மறைமுக மற்றும் தாக்குதல்கள் இல்லா யுத்தங்கள் நடத்தப்படுகின்றன. தொழில்நுட்பம், வினியோக சங்கிலி, தகவல், எரிசக்தி, வர்த்தகம் மற்றும் நிதி நடைமுறைகள் போன்றவை ஆயுதமயமாக்கப்படுவதாகவும், இத்தகைய ஆயுதம் வரும் காலங்களில் நமக்கு எதிராக பயன்படுத்தக்கூடும் என்றும் அவர் தெரிவித்தார். எனவே, இதுபோன்ற பரந்து விரியும் பாதுகாப்பு சவால்களை எதிர்கொள்வதில் மக்களின் ஒத்துழைப்பு அவசியம் என்றும் திரு ராஜ்நாத் சிங் வலியுறுத்தியுள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1833513
------------
(Visitor Counter : 141
சட்டம் மற்றும் நீதித்துறை அமைச்சகம்
கவுகாத்தி உயர்நீதிமன்றத்திற்கு நீதிபதிகள் நியமனம்
இந்திய அரசமைப்பின் 217-ம் பிரிவின்  துணைப்பிரிவு தமக்கு வழங்கியுள்ள அதிகாரத்தை பயன்படுத்தி, இந்தியாவின் தலைமை நீதிபதியுடனான ஆலோசனைக்கு பிறகு, பின்வரும் கூடுதல் நீதிபதிகளை கவுகாத்தி உயர் நீதிமன்றத்தின் நீதிபதிகளாக 2021 அக்டோபர் 12 ஆம் தேதியிட்ட அறிவிப்பின் மூலம் குடியரசு தலைவர் நியமித்துள்ளார்.
1. சவுமித்ர சாய்கியா
2. பார்த்திவ்ஜோதி சாய்கியா
3. எஸ் ஹுகாடோ ஸ்வுவ் 
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763690
தொழிலாளர் மற்றும் வேலைவாய்ப்பு அமைச்சகம்
சமூக பாதுகாப்பு அனைவரையும் சென்றடவைதை உறுதி செய்வதில் அரசு முனைப்புடன் உள்ளது: திரு பூபேந்தர் யாதவ்
இந்தியாவில் கொவிட்-19 நெருக்கடியில் இருந்து மனிதர்கள் சார்ந்த மீட்சிக்கான செயல்பாட்டுக்கான சர்வதேச அழைப்பு குறித்த முத்தரப்பு தேசிய கூட்டத்தை சர்வதேச தொழிலாளர் அமைப்பு மத்திய தொழிலாளர் மற்றும் வேலைவாய்ப்பு அமைச்சகத்துடன் இணைந்து 2021 டிசம்பர் 10 அன்று ஏற்பாடு செய்திருந்தது.
உலகளாவிய அழைப்பின் நான்கு முன்னுரிமைப் பகுதிகளைப் பற்றி விவாதிப்பதே முத்தரப்பு மாநாட்டின் நோக்கமாகும். உள்ளடக்கிய பொருளாதார வளர்ச்சி மற்றும் வேலைவாய்ப்பு; அனைத்து தொழிலாளர்களின் பாதுகாப்பு; உலகளாவிய சமூக பாதுகாப்பு; இந்தியாவின் சூழலில் சமூக உரையாடல் ஆகியவையே இந்த நான்கு முன்னுரிமைகள் ஆகும் .
எதிர்காலத்தில் வேலை மற்றும் நிலையான வளர்ச்சி இலக்குகள் குறித்த சர்வதேச தொழிலாளர் அமைப்பின் நூற்றாண்டு பிரகடனத்தை இந்தியாவில் செயல்படுத்துவதற்கு பங்களிக்கும் ஒருங்கிணைப்பு மற்றும் முத்தரப்பு நடவடிக்கையை மேம்படுத்துவதற்காக இந்த மாநாடு திட்டமிடப்பட்டது.
இந்நிகழ்ச்சியில் முக்கிய உரை ஆற்றிய மத்திய தொழிலாளர் மற்றும் வேலைவாய்ப்புத் துறை அமைச்சர் திரு பூபேந்தர் யாதவ், முத்தரப்பு சமூக உரையாடல், நாட்டில் கொள்கைகளை உருவாக்குதல் மற்றும் செயல்படுத்துவதற்கான எதிர்கால அணுகுமுறை ஆகியவற்றின் முக்கியத்துவத்தை வலியுறுத்தினார். திறன் மற்றும் தொழில் மேம்பாடு, தொழிலாளர்களின் பாதுகாப்பு, பசுமைப் பொருளாதாரத்தை நோக்கிய மாறுதல், அனைவரையும் உள்ளடக்கிய நிலையான வளர்ச்சி உள்ளிட்டவற்றின் அவசியத்தை அவர் எடுத்துரைத்தார்.
சமூகப் பாதுகாப்பு அனைவரையும் சென்றடைவதில் அரசு உறுதிபூண்டுள்ளதாகவும், அமைப்புசாரா துறை தொழிலாளர்களுக்கான இ-ஷ்ரம் தளம் இந்த வகையில் எடுக்கப்பட்ட மிக முக்கியமான நடவடிக்கை என்றும் திரு யாதவ் கூறினார்.
புலம்பெயர்ந்த தொழிலாளர்கள், வீட்டுப் பணியாளர்கள், போக்குவரத்துத் துறைத் தொழிலாளர்கள் குறித்து அகில இந்திய அளவில் ஆய்வுகளை அமைச்சகத்தின் தொழிலாளர் பணியாக அமைப்பு மேற்கொண்டு வருவதாகவும், இது தொழிலாளர்களின் நலனுக்கான கொள்கைகளை உருவாக்க உதவும் என்றும் அமைச்சர் மேலும் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780457
தொழிலாளர் மற்றும் வேலைவாய்ப்பு அமைச்சகம்
தொழிலாளர் ஓய்வூதியத் திட்ட ஓய்வூதியர்கள் டிஜிட்டல் உயிர்வாழ் சான்றிதழை சமர்ப்பிக்க பல்வேறு வழிமுறைகள்
தொழிலாளர் ஓய்வூதியத் திட்டம் 1995-இன் ஓய்வூதியர்கள் தொடர்ந்து ஓய்வூதியத்தை பெறுவதற்காக உயிர்வாழ் சான்றிதழ்/டிஜிட்டல் உயிர்வாழ் சான்றிதழை ஒவ்வொரு வருடமும் சமர்ப்பிக்க வேண்டும்.
தற்போதைய கொவிட்-19 பெருந்தொற்றைக் கருத்தில் கொண்டு, தொழிலாளர் ஓய்வூதியத் திட்ட ஓய்வூதியர்கள் டிஜிட்டல் உயிர்வாழ் சான்றிதழை சமர்ப்பிக்க பல்வேறு வழிமுறைகளை தொழிலாளர் வருங்கால வைப்பு நிதி நிறுவனம் அறிவித்துள்ளது.
இதன் மூலம், ஓய்வூதியர்கள் தங்களது வீடுகளுக்கு அருகிலோ அல்லது தங்களது வீட்டில் இருந்தவாறே டிஜிட்டல் உயிர்வாழ் சான்றிதழை சமர்ப்பிக்க முடியும். தொழிலாளர் வருங்கால வைப்பு நிதி நிறுவனத்தின் 135 மண்டல அலுவலகங்கள் மற்றும் 117 மாவட்ட அலுவலகங்களைத் தவிர, தாங்கள் ஓய்வூதியம் பெற்றுக் கொள்ளும் வங்கிகளின் மூலமாகவோ அல்லது தங்களுக்கு அருகில் உள்ள தபால் நிலையங்களின் வாயிலாகவோ ஓய்வூதியர்கள் டிஜிட்டல் உயிர்வாழ் சான்றிதழை சமர்ப்பிக்கலாம்.
மேலும், 3.65 லட்சத்துக்கும் அதிகமான பொது சேவை மையங்களில் இருந்தோ, அல்லது உமாங்க் செயலியின் மூலமாகவோக் கூட இச்சான்றிதழை அவர்கள் சமர்ப்பிக்க இயலும்.
சமீபத்தில், ஓய்வூதியர்கள் தங்களது டிஜிட்டல் உயிர்வாழ் சான்றிதழை தபால்காரர் மூலம் வீட்டில் இருந்தவாறே சமர்ப்பிக்கும் புதிய திட்டம் தொடங்கப்பட்டுள்ளது.
இந்திய தபால் துறையின் கட்டணங்கள் வங்கி இந்த புதிய சேவையை தொடங்கி உள்ளது. இத்திட்டத்தின் கீழ், தபால்காரர்கள் மூலம் ஓய்வூதியர்கள் தங்களது உயிர்வாழ் சான்றிதழை தங்களின் வீட்டில் இருந்தவாறே டிஜிட்டல் முறையில் தற்போது சமர்ப்பிக்கலாம்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1673168
-------
(Visitor Counter : 185
குடியரசுத் துணைத் தலைவர் செயலகம்
ஆசியான் உடன் வடகிழக்கு மாநிலங்களின் தொடர்பும் பொருளாதார ஒருங்கிணைப்பும் நீண்ட கால முன்னேற்றம், நிலைத்த தன்மை மற்றும் சிறந்த வாழ்க்கைத் தரத்திற்கு முக்கியம்: குடியரசு துணைத் தலைவர்
ஆசியான் உடன் நமது வடகிழக்கு பிராந்தியத்தின் தொடர்பும் பொருளாதார ஒருங்கிணைப்பு நீண்ட கால முன்னேற்றம், நிலைத்ததன்மை மற்றும் வடகிழக்கு பிராந்தியத்தில் உள்ள அனைவரின் சிறந்த வாழ்க்கைத் தரம் ஆகியவற்றுக்கு முக்கியம் எனக் குடியரசு துணைத் தலைவர் திரு. எம். வெங்கையா நாயுடு கூறியுள்ளார். திரிபுராவின் அகர்தலாவில் உள்ள திரிபுரா பல்கலைக்கழகத்தின் பட்டமளிப்பு விழாவில் அவர் இன்று உரையாற்றினார். நிகழ்ச்சியில் திரிபுராவின் ஆளுநர் பேராசிரியர் தத்தங்கட ராய் மற்றும் இதர பிரமுகர்கள் பங்கேற்றனர்.
வடகிழக்கு பிராந்தியத்தில் ஏராளமான இயற்கை ஆதாரங்கள் உள்ள போதிலும், கரடுமுரடான நிலப்பரப்பு, சிதறிக்கிடக்கும் குடியிருப்புகள், மோசமான தொடர்பு வசதி மற்றும் உள்கட்டமைப்புப் போதாமை ஆகியவை, இயல்பாக பெற வேண்டிய வாய்ப்புகளைப் பெறுவதற்கான தடையாக உள்ளன என குடியரசு துணைத் தலைவர் கூறினார். எல்லை வணிக முனையங்களை அமைத்து வட கிழக்கு மாநிலங்களுக்கும் அண்டை நாடுகளுக்கும் இடையே தேவையான வசதிகளை ஏற்படுத்திக் கொடுக்க மத்திய அரசு உறுதியுடன் இருப்பதாக அவர் தெரிவித்தார்.
ஆதாரங்கள் வளம் கொண்ட வட கிழக்கு மாநிலங்களில் உள்ள முதலீட்டு வாய்ப்புகள் பற்றிக் குறிப்பிட்ட குடியரசு துணைத் தலைவர் இது தொடர்பாக மத்திய மாநில அரசுகள் இணைந்து செயல்பட வேண்டும் என்றும் கோரினார்.
(Visitor Counter : 50
மத்திய அமைச்சரவை
தேர்தல் மேலாண்மை மற்றும் நிர்வாகத் துறையில் ஒத்துழைப்புக்கென இந்திய தேர்தல் ஆணையத்திற்கும் மாலத் தீவு தேர்தல் ஆணையத்திற்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
தேர்தல் மேலாண்மை மற்றும் நிர்வாகத் துறையில் ஒத்துழைப்புக்கென இந்திய தேர்தல் ஆணையத்திற்கும் மாலத் தீவு தேர்தல் ஆணையத்திற்கும் இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த ஒப்பந்தத்தில், தேர்தல் நடைமுறை, தகவல் பரிமாற்றத்தில் ஆதரவு, நிறுவனத்தை வலுப்படுத்துதல் மற்றும் திறன் மேம்பாடு, பணியாளர்களுக்குப் பயிற்சி, முறையான ஆலோசனைகளை நடத்துதல் போன்ற அமைப்பு மற்றும் தொழில்நுட்ப மேம்பாட்டுத் துறைகளில் அறிவு மற்றும் அனுபவத்தை பகிர்ந்து கொள்வது அடங்கும்.
இந்த உத்தேசப் புரிந்துணர்வு ஒப்பந்தம், இருதரப்பு ஒத்துழைப்பை மேம்படுத்தி, தொழில்நுட்ப உதவி / திறன் ஆதரவு ஆகியவற்றை மாலத்தீவு தேர்தல் ஆணையத்திற்கு அளிப்பதை நோக்கமாகக் கொண்டது. இதனையடுத்து, தேர்தல் மேலாண்மை மற்றும் நிர்வாகத் துறைகளில் ஒத்துழைப்புக்கு வாய்ப்புகள் ஏற்படும் என எதிர்பார்க்கப்படுகிறது.
குடியரசுத் தலைவர் செயலகம்
ஐந்து நாடுகளின் தூதர்கள் தங்களது நியமனப் பத்திரங்களை குடியரசுத் தலைவரிடம் வழங்கினர்
குடியரசுத் தலைவர் மாளிகையில் இன்று நடந்த நிகழ்ச்சி ஒன்றில், லிதுவேனியா, லாவோ, கிரீஸ், கௌதமாலா, எஸ்வாட்டினி ஆகிய நாடுகளின் தூதர்கள் சமர்ப்பித்த நியமனப் பத்திரங்களை, குடியரசுத் தலைவர் திருமதி திரௌபதி முர்மு ஏற்றுக்கொண்டார்.
நியமனப் பத்திரங்களை இன்று வழங்கியவர்கள் வருமாறு:
- திருமதி டயானா மிக்கிவிசியனே, லிதுவேனியா குடியரசுத் தூதர்
- திரு. பவுன்மி வான்மணி, லாவோ மக்கள் ஜனநாயகக் குடியரசின் தூதர்
- திரு டிமிட்ரியோஸ் ஐயனோவ், கிரீஸ் தூதர்
- திரு உமர் லிசான்ட்ரோ காஸ்டனேடா சோலாரஸ், கௌதமாலா குடியரசுத் தூதர்
- திரு. மென்சி சிபோ ட்லாமினி, எஸ்வாட்டினி கிங்டம் தூதர்
தகவல் மற்றும் ஒலிபரப்பு அமைச்சகம்
பத்திரிகை தகவல் அலுவலகத்தின் மின்சார கார் பயன்பாட்டை மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத் துறை இணையமைச்சர் டாக்டர் எல் முருகன் கொடியசைத்து தொடங்கி வைத்தார்
புதுதில்லியில் உள்ள பத்திரிகை தகவல் அலுவலகத்தின் மின்சார கார் பயன்பாட்டை மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத் துறை இணையமைச்சர் டாக்டர் எல் முருகன் இன்று கொடியசைத்து தொடங்கி வைத்தார்.
இந்நிகழ்ச்சியில் பேசிய அவர், பிரதமரின் தொலைநோக்குப் பார்வையின் மூலம் நாட்டில் மின்சார வாகனங்களின் உபயோகத்தை அதிகரிக்க மத்திய அரசு பல்வேறு நடவடிக்கைகளை மேற்கொண்டு வருவதாக கூறினார்.
மின்சார கார் வாகனங்களுக்கான தேவையை அதிகரிக்கும் வகையில், 2023 ஆம் ஆண்டுக்குள் மத்திய அரசின் அனைத்துத் துறைகளும் குறைந்தது மூன்றில் ஒரு பங்கு எண்ணிக்கையில் சொந்தமாக மின்சார கார்களை வைத்திருப்பது அல்லது வாடகைக்கு அமர்த்துவது என இலக்கு நிர்ணயிக்கப்பட்டுள்ளதாக டாக்டர் எல் முருகன் தெரிவித்தார்.
அந்த இலக்கிற்கு அப்பால், பத்திரிகை தகவல் அலுவலகம் இன்று முதல் 14 மின்சார கார்களை இயக்குவதை பாராட்டுவதாக அவர் கூறினார்.